ԾԱՂԿԱՁՈՐ ՀԱՄԱՅՆՔԻ ՂԵԿԱՎԱՐ ՆԱՐԵԿ ՀԱՐՈՒԹՅՈՒՆՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ

Ծաղկաձոր համայնքի հարգելի' բնակիչներ, սիրելի' հայրենակիցներ

Շնորհավորում եմ բոլորիդ Ամանորի և Սուրբ Ծննդյան տոների առթիվ:

Ավանդաբար այս օրերին ամփոփում ենք անցնող տարին և կատարված աշխատանքները։ Ուրախությամբ պետք է փաստենք, որ համակողմանի աջակցության արդյունքում 2022 թվականի ընթացքում Ծաղկաձոր համայնքում կատարվել են հսկայածավալ աշխատանքներ, որոնք ամուր հիմք կհանդիսանան 2023 թվականին մեր համայնքի շարունակական զարգացման համար։

Սիրելի՛ հայրենակիցներ մեր երկրին մաղթում եմ խաղաղություն, բարեկեցություն, սեր և ջերմություն բոլորիս ընտանիքներին։ Մեր պետության հիմքը ընտանիքն է, որտեղ պահպանվում և սերնդեսերունդ փոխանցվում են ազգային ավանդույթները։ Պահպանենք’ այս թանկ արժեքները։
Առանձնակի ջերմությամբ շնորհավորում եմ մարտական հերթապահության մեջ գտնվող մեր հերոս զինվորներին, սպաներին և գեներալներին, ովքեր հերոսական ջանքեր են գործադրում մեր երկրի խաղաղության և անվտանգության հարցում։
Իմ խոնարհումը մեր հերոս նահատակների, անհետ կորածների և գերեվարված հերոսների ընտանիքներին՝
ուժ և կորով ձեզ։
Աստված պահապան մեր երկրին, հայրենիքի մեր քաջ պահապաններին և մեր ողջ ժողովրդին։

Սիրելի՛ հայրենակիցներ մաղթում եմ, որ նոր տարին նորովի հաջողություններ և երջանկություն պարգևի բոլորիս ընտանիքներին։

ՇՆՈՐՀԱՎՈ՜Ր ԱՄԱՆՈՐ ԵՎ ՍՈՒՐԲ ԾՆՈՒՆԴ

Ծաղկաձոր համայնքի ղեկավար՝ Նարեկ Հարությունյան